《怀狄宣徽》
明代·张祐

亲统三师来，百万皆赳赳。阵布屯云烟，营深静刀斗。

蠢彼犬羊群，一扫如挥帚。瘴海净妖氛，蛮方洗尘垢。

千载昆崙关，与公同不朽。

作者简介：（1483—1533）广东南海人，字天祐，号可兰。幼好学能文。弘治中袭世职为广州卫指挥使，正德中擢副总兵，镇守广西，进署都督佥事，督沈希仪等镇压瑶、壮各族起事。善驭军，能与下同甘苦。性好书，每载以随，军暇常延儒生讲论。